รัฐบาลไทย-ข่าวทำเนียบรัฐบาล-“เฉลิมชัย” ไฟเขียวแผนพัฒนาประมงแม่น้ำโขงอย่างยั่งยืนฉบับแรกของประเทศ
วันศุกร์ที่ 20 พฤษภาคม 2565
“เฉลิมชัย” ไฟเขียวแผนพัฒนาประมงแม่น้ําโขงอย่างยั่งยืนฉบับแรกของประเทศ
“เฉลิมชัย” ไฟเขียวแผนพัฒนาประมงแม่น้ําโขงอย่างยั่งยืนฉบับแรกของประเทศ “อลงกรณ์” เดินหน้า 8 โครงการเชิงรุกทันที พร้อมมอบกรมประมงร่วมมือทุกภาคีเครือข่ายจัดฟอรั่มเสนอประเด็นแม่น้ําโขงต่อที่ประชุมประมงเอเปค2022 ตีเส้นห้ามการเมืองเรื่องมหาอํานาจเกี่ยวข้อง
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการบูรณาการป้องกันและแก้ไขปัญหาผลกระทบต่อภาคการเกษตรจากการเปลี่ยนแปลงระบบนิเวศของแม่น้ําโขง เปิดเผยวันนี้ (20 พ.ค.) ภายหลังเป็นประธานการประชุมคณะกรรมการบูรณาการป้องกันและแก้ไขปัญหาผลกระทบต่อภาคการเกษตรจากการเปลี่ยนแปลงระบบนิเวศของแม่น้ําโขง ครั้งที่ 2/2565 เป็นการประชุมแบบ Hybrid ณ ห้องประชุม 134 กระทรวงเกษตรและสหกรณ์ และผ่านการประชุมออนไลน์ zoom cloud meeting พร้อมด้วย คณะกรรมการและผู้ทรงคุณวุฒิ โดยมี นายประพันธ์ ลีปายะคุณ รองอธิบดีกรมประมงทําหน้าที่เลขานุการการประชุมว่า คณะกรรมการฯ ได้เสนอแผนพัฒนาด้านการประมงในพื้นที่แม่น้ําโขงอย่างยั่งยืน พ.ศ. 2566 – 2570 และได้รับความเห็นชอบจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์เมื่อต้นเดือนพฤษภาคมแล้ว ให้ดําเนินการตามแผนเป็นฉบับแรกของประเทศเพื่อป้องกันและรองรับปัญหาการเปลี่ยนแปลงระบบนิเวศที่เกิดผลกระทบต่อเกษตรกรและประชาชนริมแม่น้ําโขง
นอกจากนี้ที่ประชุมยังได้อนุมัติให้กรมประมงเดินหน้าขับเคลื่อน 8 โครงการ ดังนี้ 1. โครงการเพิ่มผลผลิตสัตว์น้ําเศรษฐกิจที่มีมูลค่าสูงเพื่อสร้างรายได้ 2. โครงการส่งเสริมอาชีพประมง กิจกรรมพัฒนาศักยภาพเกษตรกร 3. โครงการธนาคารผลผลิตสัตว์น้ําแบบมีส่วนร่วม 4. โครงการปล่อยปลาเอิน (ปลายี่สกไทย) คืนสู่แม่น้ําโขง 5. โครงการ “ประมงอาสาพาปลากลับบ้าน ในพื้นที่ลุ่มน้ําสําคัญของประเทศ” ด้วยชุดอุปกรณ์เพาะฟักแบบเคลื่อนที่ (Mobile hatchery) 6. กิจกรรมการติดตามผลจับสัตว์น้ําในแม่น้ําโขงและการศึกษาความชุกชุมและความหลากหลายสัตว์น้ําในแม่น้ําโขง ประเทศไทย (FADM) 7. กิจกรรมบริหารจัดการทรัพยากรประมงเชิงระบบนิเวศ (EAFM) ชุมชนประมงแม่น้ําโขง และ 8. โครงการส่งเสริมการเพิ่มประสิทธิภาพระบบนิเวศแหล่งปลาหน้าวัดบริเวณแม่น้ําโขง
นายอลงกรณ์ กล่าวต่อไปว่า แม่น้ําโขงมีการเปลี่ยนแปลงระบบนิเวศที่ไม่เป็นไปตามธรรมชาติจากภาวะระดับน้ําขึ้นน้ําลงแบบฉับพลันในช่วงเดือนกุมภาพันธ์และเดือนมีนาคม 2565 ที่ผ่านมา คณะกรรมการฯ จึงมีมติมอบหมายฝ่ายเลขานุการฯ ดําเนินการศึกษาและนําเสนอระบบการติดตามและแจ้งข่าวสาร (Monitor & Information) เพื่อติดตามปัญหาการเปลี่ยนแปลงของระบบนิเวศในลุ่มน้ําโขงที่กระทบต่อวิถีชีวิตชุมชนลุ่มน้ําโขง และควรออกแบบระบบใหม่ให้สอดคล้องกับวิถีชีวิต Next Normal และ มอบหมายฝ่ายเลขานุการ ฯ จัดการประชุมหารือเครือข่ายภาคประชาสังคมลุ่มน้ําโขงและหน่วยงานเกี่ยวข้อง เพื่อจัดทําข้อเสนอประเด็นปัญหาและแนวทางแก้ไขเสนอต่อคณะกรรมการฯ และ รมว.เกษตรฯเพื่อพิจารณาเสนอในการประชุมประมงเอเปค (APEC) ในวาระที่ประเทศไทยเป็นเจ้าภาพการจัดประชุมสุดยอดผู้นํา APEC ในเดือนพฤศจิกายนนี้ โดยต้องไม่มีประเด็นการเมืองในประเทศและการเมืองระหว่างประเทศมหาอํานาจมาเกี่ยวข้องในการสัมมนาดังกล่าวซึ่งตัวแทนเครือข่ายลุ่มน้ําโขงภาคประชาสังคมและตัวแทนผู้ทรงคุณวุฒิเห็นด้วย เนื่องจากมีความพยายามโยงเรื่องการแก้ไขปัญหาและการพัฒนาแม่น้ําโขงกับการเมืองระหว่างประเทศจนเกิดความเข้าใจผิดและเป็นอุปสรรคต่อการทํางานของฝ่ายต่างๆ
นายอลงกรณ์ กล่าวว่า นอกจากนี้ที่ประชุมยังรับทราบรายงานการจัดตั้งองค์กรชุมชนประมงท้องถิ่นใน 8 จังหวัดริมน้ําโขง ได้แก่ เลย หนองคาย บึงกาฬ นครพนม มุกดาหาร อํานาจเจริญ อุบลราชธานี และจเชียงราย ตลอดจนรายงานความก้าวหน้าการดําเนินงานโครงการอนุรักษ์และขยายพลับพลึงธารที่พบในจังหวัดริมแม่น้ําโขง ซึ่งเริ่มดําเนินการตั้งแต่ เดือนกันยายน 2564 จนถึงปัจจุบัน เพราะเป็นพืชน้ําที่ใกล้สูญพันธุ์ ซึ่งเดิมพบแต่ในจังหวัดพังงาและระนองรวมทั้งมอบหมายให้กรมประมงติดตามตรวจสอบเครื่องมือประมงที่มีลักษณะเข้าข่ายเป็นเครื่องมือทําลายทรัพยากรสัตว์น้ําอย่างรุนแรง ตลอดจนการส่งเสริมการเลี้ยงสาหร่ายเป็นอาหาร เวชสําอาง และเชื้อเพลิงชีวภาพ ซึ่งสาหร่ายทั้งน้ําจืดและน้ําเค็มยังช่วยดูดซับคาร์บอนไดออกไซด์ที่เป็นก๊าซเรือนกระจกช่วยลดปัญหาการเปลี่ยนแปลงของภูมิอากาศ (Climate Change) ได้เป็นอย่างดีอีกด้วย.